Document ID: 31988R3554

NEUVOSTON ASETUS (ETY) N:o 3554/88,
annettu 14 päivänä marraskuuta 1988,
kaseiiniksi ja kaseinaateiksi jalostetulle rasvattomalle maidolle myönnettävää tukea koskevista yleisistä säännöistä annetun asetuksen (ETY) N:o 987/68 muuttamisesta
EUROOPAN YHTEISÖJEN NEUVOSTO, joka
ottaa huomioon Euroopan talousyhteisön perustamissopimuksen,
ottaa huomioon maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68(1), sellaisena kuin se on viimeksi muutettuna asetuksella (ETY) N:o 1109/88(2), ja erityisesti sen 11 artiklan 2 kohdan,
ottaa huomioon komission ehdotuksen,
sekä katsoo, että
asetuksen (ETY) N:o 987/68(3), sellaisena kuin se on muutettuna vuoden 1972 liittymisasiakirjalla, maidon valkuaisaineiden hinnankorotuksen tukemisen tarkoituksena on laajentaa valkuaisaineiden käyttöä; maito- ja maitotuotealan markkinatilanne saattaa osoittautua sellaiseksi, että kaseiinit ja kaseinaatit käytetään sellaisten tuotteiden raaka-aineena, johon niitä ei asetuksessa tarkoitettu; mainitussa tapauksessa komissiolle olisi annettava lupa toteuttaa kaikkia tarvittavia toimenpiteitä, ja
näiden toimenpiteiden mahdolliset vaikutukset markkinatilanteeseen ja yritysten tilanteeseen olisi otettava huomioon; toisaalta toteutettujen toimenpiteiden vuoksi on tehtävä tarkka tutkimus 12 kuukauden kuluttua sen päättämiseksi, jatketaanko toimenpiteitä vai ei,
ON ANTANUT TÄMÄN ASETUKSEN:
1 artikla
Lisätään asetuksen (ETY) N:o 987/68 2 artiklaan kohta seuraavasti:
"4 Ottaen huomioon markkinatilanteen tuen myöntäminen voidaan rajata kaseiinin ja kaseinaattien tiettyihin käyttötapoihin. Käyttötapoja voidaan sulkea pois ainoastaan, jos tuen maksaminen ei ole taloudellisesti tai teknisesti tarpeellista tai jos se aiheuttaa kilpailun vääristymistä.
Tätä toimenpidettä sovelletaan 31 päivään joulukuuta 1989. Neuvosto päättää tämän toimenpiteen vaikutusta koskevan kertomuksen perusteella ennen 30 päivää marraskuuta 1989, onko tätä toimenpidettä tarpeellista jatkaa vai ei.
Mainitussa kertomuksessa tutkitaan erityisesti sitä, onko kyseinen toimenpide aiheuttanut epäoikeudenmukaista kilpailua yhteisössä tuotettujen kaseiinien ja kolmansista maista lähtöisin olevien kaseiinien tai muista tuotteista kuin maidosta saatujen valkuaisaineiden välillä."
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 14 päivänä marraskuuta 1988.

Labels: 12
17
6